Zulun kel'

Zulun kel' (ičeze nimituz: isiZulu) om kahtenz' bantu-gruppan kel' levigandusen mödhe suahilin jäl'ghe. Zulun kelel pagištas Suviafrikan Tazovaldkundas tobjimalaz, kus ristitišton pol' el'gendab sidä. 

Pagižijoiden lugu om 12 mln ristutuid vn 2011 rahvahanlugemižen mödhe (vl 2001 oli 10,67 mln) kuti mamankel' (zulu-rahvaz) i läz 16 millionad toižeks keleks (2002). Heimkeled oma kosan, svati i pohjoižndebelen keled, niiden kelenkandajad el'getas zulun kel't. Kelen pagižijoiden kümenikad tuhoid elädas Lesotos, Esvatiniš (1993) i Malaviš (vn 1966 andmused).

Zulun kirjkel' om latinan kirjamišton pohjal. Kelen regulirui organizacii om PanSALB, se om ühthine SAT:an 11 oficialižen kelen täht i radab Pretorijas vspäi 1995.

 Homaičendad 

Kategorii:Bantun keled
Kategorii:Keled i dialektad kirjamišton mödhe
Kategorii:Suviafrikan Tazovaldkundan keled